2019. szeptember 4.

A Henkel Magyarország 3 millió forintot adományozott a PET Kupa kezdeményezésnek, melyen 10 tonna hulladék gyűlt össze

**Közel ötven önkéntes gyűjtötte a műanyag hulladékot egy héten át a 80 km hosszú, Tivadartól Záhonyig tartó útvonalon a PET Kupa eseményen. Emellett a vállalat 3 millió forinttal támogatta a kezdeményezést.**

„A Henkel Magyarországnál szilárd meggyőződésünk, hogy a műanyag hulladékok természetből történő eltávolítása és újrahasznosítása sürgető feladat, mely mellett mindenkinek el kellene köteleznie magát. Büszkék vagyunk, amiért partnereinkkel együtt sorozatban harmadszor vehettünk részt ezen a természetvédelmi
eseményen” – mondta Dr. Fábián Ágnes, a Henkel Magyarország Kft. ügyvezető igazgatója.

Az összegyűjtött hulladékmennyiség közel fele újrahasznosításra kerül, azaz visszakerül a gazdasági körforgásba. A hulladékot a PET Kupa résztvevői zsákról zsákra átválogatják, a különböző anyagokat fajtánként és színenként szelektálják, külön gyűjtik a kupakokat saját újrahasznosítási kísérletekhez, majd tömörítik a palackokat. A hasznosítható anyagok a regionális hulladékfeldolgozókhoz kerülnek. A hulladékkezelés költségeihez pedig a Henkel támogatása is hozzájárult.

A Henkel elkötelezettsége a fenntarthatóság terén mélyen gyökerezik vállalati értékeinkben. A gazdasági siker, a környezetvédelem és a társadalmi felelősségvállalás közötti egyensúly fenntartása évtizedek óta vállalati kultúránk alappillére.

„Ez a nem mindennapi kezdeményezés egyszerre sport, kihívás, kaland, csapatépítés, és egyben fontos társadalmi felelősségvállalás is. Igazán kiemelkedő fizikai teljesítmény a Tisza hulladék mentesítése, melyhez elengedhetetlenül szükséges a jó stratégia és együttműködés a résztvevők között. De talán a legfontosabb az a felemelő érzés, hogy egy csapatként küzdünk és teszünk a tisztább, élhetőbb környezetért” – tette hozzá Dr. Fábián Ágnes, a Henkel Magyarország Kft. ügyvezető igazgatója.

Fenntarthatóság terén élenjáró vállalatként a Henkel globális fenntarthatósági stratégiájában a műanyag, mint újrahasznosítható csomagolóanyag is fókuszban van, például

* ma már a Henkel termékek csomagolása több mint 80%-a újrahasznosítható anyagokból készül,
* 2025-ig a Henkel termékek csomagolása 100%-ban újrahasznosítható, újrahasználható, vagy komposztálható lesz\*,
* mára közel 10 százaléka a Henkel fogyasztási cikkek csomagolásának újrahasznosított műanyagból készül Európában,
* 2025-ig 35%-ban újrahasznosított műanyagot használunk az európai fogyasztási cikkek műanyag csomagolásához.

Tudjon meg többet a Henkel fenntarthatósággal kapcsolatos tevékenységeiről: [www.henkel.hu/fenntarthatosag](http://www.henkel.hu/fenntarthatosag)

Még több információ a PET Kupa kezdeményezésről: <https://petkupa.hu/hu_HU/>

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Sajtókapcsolat**

Dispiter Dorottya

Tel. (1) 372-5555

Email: vallalati.kommunikacio@henkel.com

Henkel Magyarország Kft.

Vállalati kommunikáció